**ZMLUVA O DODÁVKE ENERGIÍ**

vrátane prevzatia zodpovednosti za odchýlku so zabezpečením distribúcie elektrickej energie a súvisiacich sieťových služieb, uzavretá podľa zákona č. 251/2012 Z.z. o energetike a o zmene a doplnení niektorých zákonov a §8a a §56 Vyhlášky ÚRSO č. 24/2013 Z.z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v spojení s § 269 ods.2 zákona č. 513/1991 Zb. Obchodný zákonník v znení neskorších predpisov

medzi:

**Názov odberateľa**: **Fakultná nemocnica Trenčín**

**Sídlo**: Legionárska 28, 911 71 Trenčín

**v zastúpení:** vo veciach zmluvných**:** Ing. Tomáš Janík, MBA, riaditeľ, tel: 032/65 66 250

vo veciach technických: Tatiana Švecová, referent energetiky, tel: 032/65 66 513

**zriadenie:** Zriaďovacou listinou Ministerstva zdravotníctva SR č. 1970/1991-A/VIII-1 zo dňa 14.6.1991

**registrovaná:** v Registri a identifikátore právnických osôb, podnikateľov a orgánov verejnej moci vedenom Štatistickým úradom SR pod reg. č. 11902/2020

**IČO:** 00610470

**DIČ:**  2021254631

**IČ DPH:** SK2021254631

**Bankové spojenie:** Štátna pokladnica

**Číslo účtu:** SK23 8180 0000 0070 0028 0438

(*ďalej len* **„*Odberateľ“***)

a

**Názov dodávateľa**:

**Sídlo**:

**v zastúpení:**

**zápis:**

**IČO:**

**DIČ:**

**IČ DPH:**

**Bankové spojenie:**

**Číslo účtu:**

(ďalej len **„*Dodávateľ*“**)

**Úvodné ustanovenia**

Odberateľ v rámci plnenia svojich úloh obstaráva predmet zákazky postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zák. č. 343/2015 Z. z.“).

Túto zmluvu uzatvára Odberateľ ako verejný obstarávateľ s Dodávateľom ako úspešným uchádzačom verejnej súťaže vyhlásenej Odberateľom vo Vestníku verejného obstarávania č. **...** dňa **...............** pod značkou **.......................**, na predmet zákazky : „Dodávka zemného plynu a elektrickej energie“.

1. **Článok**

**Predmet zmluvy**

* 1. Predmetom tejto zmluvy je záväzok Dodávateľa po dobu účinnosti tejto zmluvy:

1. dodávať elektrickú energiu do odberného miesta Odberateľa (ďalej len „odberné miesto“) za podmienok dohodnutých v tejto zmluve a Všeobecných obchodných podmienkach vydávaných Dodávateľom, ktorých znenie platné a účinné v deň podpisu tejto zmluvy tvorí prílohou č. 1 tejto zmluvy (ďalej len „VOP“)
2. prevziať za Odberateľa zodpovednosť za odchýlku za odberné miesto voči zúčtovateľovi odchýlok,
3. zabezpečiť pre Odberateľa distribúciu elektrickej energie a služieb spojených s dodávkou elektrickej energie (ďalej len „distribučné služby“).
   1. Charakteristika odberného miesta viažuceho sa k predmetu tejto zmluvy:
      1. Elektrická energia
      2. Predpokladaná spotreba elektrickej energie 3 990 MWh
      3. Skutočná spotreba elektrickej energie môže byť v rozsahu 87% - 113% predpokladanej ročnej spotreby
      4. Číslo odberného miesta:

EIC kód: 24ZZS8403120000A

EIC kód: 24ZZS6011354000R

* + 1. Druh tarify:

VN : jednotná tarifa

NN: vysoká a nízka tarifa

* + 1. Napäťová sústava: VN, NN
    2. Účinník (cos): 0,95 – 1
    3. Hodnota ističa:

VN: 1 600 A

NN: 3 x 50 A

* + 1. Rezervovaná hodinová kapacita: 870 kW
    2. Maximálna hodinová rezervovaná kapacita: 900 kW
  1. Predmetom tejto zmluvy je tiež záväzok Odberateľa dodanú energiu odobrať a zaplatiť za skutočne odobratú a realizovanú dodávku energie a za distribučné služby cenu špecifikovanú v článku 4. tejto zmluvy.

1. **Článok**

**Dodávka elektrickej energie**

* 1. Dňom začiatku dodávky elektrickej energie podľa tejto zmluvy je 1.1.2023 o 00:00 hodine.
  2. Zmluvné strany sa dohodli na dodávke elektrickej energie v predpokladanom množstve odvodenom od spotreby Odberateľa v odbernom mieste za kalendárny rok predchádzajúci kalendárnemu roku, v ktorom bola uzatvorená táto zmluva podľa čl. 1, bod 1.2. a dopočtom predpokladanej spotreby

pre odber novými elektrickými zariadeniami.

* 1. Za energiu dodanú podľa tejto zmluvy je považovaná elektrická energia, ktorá prešla meradlom v odbernom mieste Odberateľa, v množstve, ktoré Dodávateľovi poskytol prevádzkovateľ distribučnej sústavy (ďalej len „PDS“).

1. **Článok**

**Zodpovednosť za odchýlky**

* 1. Dodávateľ má uzatvorenú zmluvu o zúčtovaní odchýlok so zúčtovateľnom odchýlok: ............................
  2. Dodávateľ vyhlasuje, že preberá zodpovednosť za odchýlku Odberateľa v plnom rozsahu.
  3. EIC kód bilančnej skupiny Dodávateľa, ako subjektu zúčtovania odchýlky, je:

..........................................

1. **Článok**

**Cena**

* 1. Zmluvné strany sa dohodli na cene energií (ďalej len „dohodnutá cena“) podľa tejto zmluvy od dohodnutého dňa začiatku dodávky od **1.1.2023, 00:00 hod.** do **31.12.2023, 23:59 hod.** (ďalej len „deň skončenia platnosti dohodnutej ceny"), pričom dohodnuté ceny elektrickej energie sú:

VO

1. Dodávka elektriny ... €/MWh bez DPH
2. Spotrebná daň ... €/MWh bez DPH

MO

1. Dodávka elektriny ... €/MWh bez DPH
2. Spotrebná daň ... €/MWh bez DPH
   1. Súčasťou faktúry za dodávku elektrickej energie bude aj fakturácia za distribučné služby v rozsahu a v cenách PDS, schválených pre obdobie dodávky Úradom pre reguláciu sieťových odvetví :

VO

1. Distribúcia elektriny ... EUR/ MWh bez DPH
2. 12-mesačná rezervovaná kapacita ... EUR/ mes. bez DPH
3. Tarifa za straty vo VN ... EUR/ MWh bez DPH
4. Systémové služby ... EUR/ MWh bez DPH
5. Prevádzkovanie systému ... EUR/ MWh bez DPH
6. Odvod do národného jadrového fondu ... EUR/ MWh bez DPH

MO

1. Distribúcia elektriny ... EUR/ MWh bez DPH
2. Cena za istič ... EUR/ mes. bez DPH
3. Tarifa za straty vo NN ... EUR/ MWh bez DPH
4. Systémové služby ... EUR/ MWh bez DPH
5. Prevádzkovanie systému ... EUR/ MWh bez DPH
6. Odvod do národného jadrového fondu ... EUR/ MWh bez DPH
   1. Cena celkom (bod 4.1. + 4.2.) za 1 MWh elektrickej energie je ..............................EUR bez DPH
   2. Cena celkom (bod 4.1 + 4.2.) za 3 990 MWh elektrickej energie je: ..............................EUR bez DPH, .............................. 20% sadzba DPH, t. j. .............................. EUR s DPH, slovom (..........................................................................................................EUR s DPH).
   3. Dodávateľ sa zaväzuje dodať Odberateľovi energie v rovnakej cene, ako je uvedené v čl. 4, ods. 4.1 a 4.2. aj v prípade, ak bude skutočne odobrané množstvo energií vyššie, alebo nižšie ako je uvedené v čl. 1, ods. 1.2. a to v rozsahu zmluvne dovolenej odchýlky v zmysle článku 1. ods. 1.2.
7. **Článok**

**Práva a povinnosti Zmluvných strán**

* 1. Dodávateľ sa zaväzuje pri poskytovaní Zmluvných plnení bez zbytočného odkladu spolupracovať s príslušným prevádzkovateľom distribučnej sústavy a/alebo distribučnej siete, tak aby bol schopný riadne poskytovať plnenia podľa tejto Zmluvy.
  2. Dodávateľ je povinný poskytovať plnenia definované v tejto Zmluve nepretržite a bezodkladne, okrem prípadu prekážky charakteru vyššia moc. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Za vyššiu moc sa nepovažujú výpadky vo výrobe a nezískanie úradných povolení. V prípade ak by nastala okolnosť, ktorá je považovaná za prekážku charakteru vyššia moc podľa tejto Zmluvy, je Dodávateľ povinný bezodkladne písomne informovať o tejto prekážke Odberateľa, ak tak neučiní v lehote do piatich (5) kalendárnych dní odkedy mala prekážka nastať, nie je Dodávateľ oprávnený sa existencie uvedenej prekážky dovolávať.
  3. Dodávateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Odberateľa a jeho činnosti, ktoré Odberateľ sprístupní Poskytovateľovi pri poskytovaní Zmluvných plnení v zmysle tejto Zmluvy (ďalej ako „Dôverné informácie”). Dodávateľ sa zaväzuje, že použije Dôverné informácie výhradne na účely poskytovania Zmluvných plnení v zmysle tejto Zmluvy.
  4. Dodávateľ sa zaväzuje poskytnúť Odberateľovi všetku súčinnosť a vyvinúť maximálne úsilie, ktoré je možné dôvodne požadovať, potrebné na plnenie tejto Zmluvy.
  5. Dodávateľ je povinný bezodkladne informovať Odberateľa o akýchkoľvek prekážkach brániacich poskytovaniu riadneho a včasného Zmluvného plnenia a tiež bezodkladne informovať Odberateľa o tom, že u Dodávateľa došlo k strate príslušného oprávnenia potrebného na poskytovanie Zmluvného plnenia resp. strate spôsobilosti dodávať elektrickú energiu podľa tejto Zmluvy.
  6. Dodávateľ vyhlasuje, že je odborne spôsobilý poskytovať Zmluvné plnenia, súhlasí s rozsahom Zmluvného plnenia a bez výhrad súhlasí s dohodnutou cenou za Zmluvné plnenia podľa tejto Zmluvy.
  7. Dodávateľ je oprávnený zabezpečiť plnenie zmluvy prostredníctvom tretích osôb, subdodávateľov.
  8. Dodávateľ garantuje odbornú spôsobilosť subdodávateľov a zodpovedá za celé a riadne plnenie zmluvy počas celého trvania zmluvného vzťahu s Odberateľom a to bez ohľadu na to, či Dodávateľ použil subdodávky alebo nie, v akom rozsahu a za akých podmienok. Odberateľ na základe tejto zmluvy nevstupuje do žiadnych práv a povinností s tretími osobami, ktoré sú subdodávateľmi Dodávateľa.
  9. Dodávateľ je povinný oznámiť Odberateľovi akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.
  10. Dodávateľ je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizované Vyhlásenie o subdodávateľoch, ktoré musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľom a osobu oprávnenú konať za subdodávateľa (meno a priezvisko, tel. kontakt).
  11. Ak sa Dodávateľ počas trvania tejto zmluvy rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom Dodávateľ oznámi Odberateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.
  12. Odberateľ sa zaväzuje bez zbytočného odkladu písomne informovať Dodávateľa o všetkých skutočnostiach, ktoré majú podstatný význam pre poskytovanie Zmluvných plnení.
  13. Odberateľ bez zbytočného odkladu poskytne Dodávateľovi všetku súčinnosť, ktorú je možné od

Odberateľa rozumne požadovať, na poskytnutie Zmluvných plnení.

5.14 Odberateľ si vyhradzuje právo v prípade potreby (napr. získanie nového objektu, predaj objektu) určiť aj ďalšie odberné miesto, resp. zrušiť odberné miesto podľa svojich aktuálnych potrieb, a to na základe písomného dodatku k Zmluve s tým, že cena sa nemení. V takomto prípade sa doplní odberné miesto do Zoznamu odberných miest a predpokladaný objem odberu a upraví sa predpokladaný rozsah Zmluvných plnení, formou dodatku k Zmluve.

1. **Článok**

**Platobné podmienky a postúpenie pohľadávky**

* 1. Fakturačným obdobím pre dodávku energií do odberného miesta podľa tejto zmluvy je obdobie jedného mesiaca.
  2. Odberateľ na odbernom mieste má mesačný odpočet (fakturačné obdobie 1 mesiac) a zaväzuje sa za dodávku elektrickej energi~~e~~ uhrádzať faktúry za dodanie tovaru a služieb vrátane DPH, spotrebnej dane a distribučných poplatkov pravidelne 1x mesačne vo výške 100% skutočného mesačného odberu, so splatnosťou 30 dní odo dňa doručenia faktúry. Faktúra musí byť doručená Odberateľovi najneskôr do 5 pracovných dní odo dňa splnenia zdaniteľného plnenia v danom mesiaci a ktorý nastáva v posledný deň mesiaca, kedy bola realizovaná dodávka elektrickej energi~~e~~.
  3. Faktúry musia mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a musia obsahovať číslo zmluvy.
  4. V prípade, ak faktúra nebude obsahovať predpísané náležitosti alebo podľa bodov 5.3 tohto článku, alebo ak bude faktúra vykazovať iné vecné alebo formálne nedostatky, je Odberateľ oprávnený vrátiť ju Dodávateľovi na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry Odberateľovi.
  5. V prípade, ak sa po uzatvorení tejto zmluvy preukáže, že na trhu existuje cena (ďalej len "nižšia cena") za rovnaké alebo porovnateľné plnenie ako je obsiahnuté v tejto zmluve a dodávateľ už preukázateľne v minulosti za takúto nižšiu cenu plnenie poskytol, resp. stále poskytuje inému odberateľovi, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytnutou cenou podľa tejto zmluvy a nižšou cenou.
  6. Zmluvné strany sa dohodli, že Dodávateľ v postavení veriteľa nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka- Odberateľa. Rovnakým spôsobom Dodávateľ pohľadávku voči Odberateľovi nezabezpečí ručením treťou osobou alebo žiadnym iným právne prípustným spôsobom Dodávateľ neposkytne práva k takejto pohľadávke tretej osobe. Písomný súhlas Odberateľa s takýmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany Dodávateľa k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za neplatný a neúčinný voči Odberateľovi.

1. **Článok**

**Zmluvné sankcie**

* 1. Dodávateľ zodpovedá Odberateľovi za škodu, ktorú Odberateľovi bez ohľadu na zavinenie preukázateľne spôsobil v súvislosti s poskytovaním plnení definovaných v tejto Zmluve.
  2. Dodávateľ nezodpovedá za škodu, ktorá vznikla Odberateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Odberateľom Dodávateľovi.
  3. Dodávateľ je oprávnený v prípade omeškania s úhradou faktúry zo strany Odberateľa uplatniť si príslušný úrok z omeškania v zmysle platných právnych predpisov, a to za každý, aj začatý deň omeškania.
  4. V prípade omeškania Dodávateľa s poskytnutím akéhokoľvek plnenia podľa tejto Zmluvy, je Odberateľ oprávnený od Dodávateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie plnenia na odbernom mieste, ktorého sa omeškanie týka, a to za každý, aj začatý, deň omeškania.
  5. V prípade porušenia povinnosti Dodávateľa dodať elektrinu v požadovanom množstve alebo kvalite do odberného miesta Odberateľa podľa potrieb Odberateľa, je Odberateľ oprávnený od Dodávateľa požadovať zmluvnú pokutu vo výške 1000 -, € za každé jedno porušenie.
  6. Odberateľ má právo kedykoľvek reklamovať vady Zmluvného plnenia poskytnutého Dodávateľom resp. akékoľvek chyby, ku ktorým došlo pri plnení tejto Zmluvy. Odberateľ je oprávnený si uplatniť reklamáciu u Dodávateľa písomne alebo e-mailom na: ....................
  7. Dodávateľ reklamáciu prešetrí a výsledok prešetrenia písomne oznámi Odberateľovi v lehote pätnástich (15) dní od doručenia reklamácie, pokiaľ zo zákona nevyplýva iná lehota.

1. **Článok**

**Trvanie zmluvy**

* 1. Zmluva je uzatvorená na dobu určitú v zmysle čl. 4., bod 4.1 (ďalej len „obdobie trvania zmluvy“).
  2. Každá zo zmluvných strán je oprávnená od zmluvy odstúpiť, ak:

a) dôjde k porušeniu ustanovení tejto zmluvy,

b) bol podaný návrh na vyhlásenie konkurzu voči zmluvnej strane,

c) bol na majetok druhej zmluvnej strany vyhlásený konkurz, alebo bol návrh na vyhlásenie konkurzu zamietnutý pre nedostatok majetku,

d) druhá zmluvná strana vstúpila do likvidácie.

* 1. Odberateľ je oprávnený od tejto zmluvy odstúpiť, ak:

1. nastali skutočnosti podľa § 19 zákona 343/2015 Z. z. Zákon o verejnom obstarávaní a o zmene a doplnení niektorých zákonov,
2. poskytovateľ stratil spôsobilosť dodávať elektrickú energiu,
3. výsledkom verejného obstarávania vyhláseného vo Vestníku verejného obstarávania č. 220/2022, spis. zn. 43034 - MUT zo dňa 11.10.2022 postupom: Dynamický nákupný systém (ďalej len „DNS“), na predmet zákazky: „Zabezpečenie nákupu, dodávky a distribúcie elektriny a plynu pre potreby rezortu MZ SR“, ktoré vyhlásil Centrálny verejný obstarávateľ, t. j. Ministerstvo zdravotníctva SR, bude zadávanie zákazky v rámci výzvy na predkladanie ponúk pre konkrétnu zákazku v DNS a uzatvorenie zmluvy Odberateľa s úspešným uchádzačom uvedeného verejného obstarávania
   1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany uvedenú v záhlaví tejto zmluvy, pričom deň odoslania sa do tejto lehoty nepočíta.
   2. Túto zmluvu možno ukončiť písomnou dohodou zmluvných strán alebo písomnou výpoveďou jednou zo zmluvných strán. Výpovedná lehota sú tri mesiace a začína plynúť prvým dňom nasledujúceho mesiaca po doručení výpovede druhej strane.
4. **Článok**

**Spoločné a záverečné ustanovenia**

* 1. Zmluvné strany sa dohodli, že práva a povinnosti, ktoré nie sú upravené touto zmluvou, VOP Dodávateľa a Prevádzkovým poriadkom PDS, sa v zmysle § 261 resp. § 262 Obchodného zákonníka spravujú týmto zákonom.
  2. Túto zmluvu je možné meniť a dopĺňať iba v súlade s § 18, ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov, vo forme písomných dodatkov, po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
  3. Zmluvné strany pristúpia k zmene podmienok zmluvy formou dodatku k zmluve v súlade s ust. čl. 9.2 tejto zmluvy v prípade, ak Úrad pre reguláciu sieťových odvetví upraví poplatky po termíne uzatvorenia tejto zmluvy, alebo dôjde k zmene zákonnej úpravy o DPH, alebo inej zákonnej zmene, ktorá sa dotkne obsahu práv a povinností z tejto zmluvy.
  4. Táto zmluva nadobúda platnosť dňom jej podpísania obidvomi zmluvnými stranami a účinnosť nadobúda dňom nasledujúcim po dni zverejnenia zmluvy v CRZ. Začiatok dodávky elektrickej energi~~e~~ začína v zmysle čl. II. bod 2.1. tejto zmluvy.
  5. Táto zmluva je vyhotovená v šiestich rovnopisoch, pričom Dodávateľ obdrží tri vyhotovenia a tri vyhotovenia obdrží Odberateľ.
  6. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.

**Prílohy k zmluve:**

1. VOP dodávateľa
2. Prevádzkový poriadok PDS
3. Vyhlásenie uchádzača o subdodávkach

V Trenčíne, dňa ............ V ............., dňa .............

Za Odberateľa: Za Dodávateľa:

**...................................................... ..............................................**

Ing. Tomáš Janík, MBA

riaditeľ

**Fakultná nemocnica Trenčín**